**Էմանուել Լորան Պետի** (ֆր.՝ Emmanuel Laurent Petit, սեպտեմբերի 22, 1970(1970-09-22)[…], Դյեպ), ֆրանսիացի ֆուտբոլիստ, խաղացել է հենակետային կիսապաշտպանի դիրքում, հանդես է եկել այնպիսի ակումբներում, ինչպիսիք են «Մոնակոն», Լոնդոնի «Արսենալը», «Բարսելոնան» և «Չելսին»։ Ֆրանսիայի ֆուտբոլի ազգային հավաքականի կազմում դարձել է 1998 թվականի Աշխարհի չեմպիոն, 2000 թվականի Եվրոպայի չեմպիոն։

Կենսագրություն
--------------

Պետին պրոֆեսիոնալ կարիերան սկսել է 1988 թվականին՝ «Մոնակո» ակումբում։ Նա ակումբ ժամանելուն պես անմիջապես ընդգրկվել է հիմնական կազմում։ Այդ ժամանակ «Մոնակոն» եղել է Ֆրանսիայի գործող չեմպիոն, իսկ այն գլխավորում էր սկսնակ մարզիչ Արսեն Վենգերը։ Այդ մրցաշրջանում Պետիի ակումբը գրավել է երրորդ տեղը, իսկ Ֆրանսիայի գավաթի եզրափակիչում ակումբը 3:4 հաշվով տանուլ է տվել «Օլիմպիկին»։ Հաջորդ մրցաշրջանում «Մոնակոն» Ֆրանսիայի առաջնությունում կրկին զբաղեցրել է երրորդ տեղը։ 1990/91 թվականների մրցաշրջանում «Մոնակոն» գավաթի եզրափակչում 1:0 հաշվով հաղթել է «Օլիմպիկին»։

Պետին «Մոնակոյում» հանդես է եկել 17 համարի մարզաշապիկով։ Հետագայում նա այդ համարով խաղացել է մյուս ակումբներում։

1990 թվականի օգոստոսի 14-ին երիտասարդ պաշտպանն իր նորամուտը նշել է Ֆրանսիայի հավաքականում՝ Լեհաստանի ֆուտբոլի ազգային հավաքականի հետ ընկերական խաղում (հաշիվը ՝ 0:0)։

1996/97 մրցաշրջանում «Մոնակոն» հաղթել է Ֆրանսիայի առաջնությունում։ Այդ ժամանակ Պետին եղել է թիմի ավագ։ Մրցաշրջանի ավարտից հետո «Մոնակոյի» ավագը տեղափոխվել է Լոնդոնի Արսենալ, որն այդ ժամանակ արդեն մեկ տարի գլխավորում էր Արսեն Վենգերը։

«Արսենալում» Վենգերը Պետիին տեղափոխել է կիսապաշտպանություն, որի կենտրոնում Էմանուելը համագործակցել է ֆրանսիացի Պատրիկ Վիեյրայի հետ։ Նոր թիմում Պետիի առաջին մրցաշրջանը եղել է հաղթական․ Արսենալը հաղթել է և՛ Պրեմիեր լիգայի առաջնությունում, և՛ Անգլիայի գավաթում։

1998 թվականի Աշխարհի առաջնությունում Պետին հինգ խաղում խփել է երկու գոլ՝ հաղթական գնդակը դանիացիների դարպասին (հաշիվ 2:1) և եզրափակչի վերջին րոպեին Ֆրանսիայի երրորդ գնդակը բրազիլացիների դարպասին (հաշիվ 3:0)։ Եզրափակչի առաջին գոլը Զիդանը խփել է Պետիի անկյունային փոխանցումից։

Պետին հավաքականի կազմում դարձել է 2000 թվականի Եվրոպայի չեմպիոն։ Նա մրցաշարում անցկացնել է 6 խաղ։

2000 թվականի ամռանը Պետին 7 միլիոն ֆունտ ստերլինգ տրանսֆերային գումարով Արսենալից տեղափոխվել է «Բարսելոնա»։ «Բարսելոնայում» նա հիմնականում խաղացել է պաշտպանի դիրքում։ 2000/01 մրցաշրջանի ընթացքում նա մի քանի անգամ վնասվածք է ստացել։ «Բարսելոնան» այդ մրցաշրջանում զբաղեցրել է 4-րդ հորիզոնականը։ Մրցաշրջանի ավարտից հետո Պետին 7,5 մլն․ ֆունտ ստերլինգի դիմաց տեղափոխվել է «Չելսի»։

2001/02 մրցաշրջանում Չելսին Պրեմիեր լիգայում զբաղեցրել է 6-րդ հորիզոնականը և հասել մինչև Անգլիայի գավաթի եզրափակիչ, որտեղ 0:2 հաշվով զիջել է Էմանուելի նախկին ակումբ «Արսենալին»։ 2002/03 մրցաշրջանում «Չելսին» առաջնությունում զբաղեցրել է չորրորդը տեղը։ Այդ երկու մրցաշրջաններում Պետին եղել է ակումբի հիմնական կազմի կենտրոնական կիսապաշտպան և համագործակցել է Ֆրենկ Լեմպարդի հետ։

Ֆրանսիացիների համար ձախողված 2002 թվականի աշխարհի առաջնությունում, քանի որ Ֆրանսիան խմբում զբաղեցրել է վերջին տեղը, Պետին խաղացել է երեքից երկու խաղ։ Ութ ամիս անց՝ 2003 թվականի փետրվարի 12-ին, Պետին իր վերջին հանդիպումն է անցկացրել ազգային հավաքականի կազմում՝ ընկերական հանդիպում Չեխիայի ֆուտբոլի ազգային հավաքականի հետ, որին ֆրանսիացիները պարտվել են 0:2 հաշվով։

2003/04 մրցաշրջանը վերջինն է եղել Պետիի համար։ Ծնկի մի քանի անընդմեջ վնասվածքի պատճառով Պետին ընդամենը վեց խաղ է անցկացրել։ 2004 թվականի ամռանը Պետին հեռացել է Չելսիից և դարձել ազատ ֆուտբոլիստ։ Ծնկի հետ կապված վնասվածքի պատճառով 2005 թվականի հունվարի 20-ին Էմանուել Պետին հայտարարել է իր մարզական կարիերայի ավարտի մասին։

Ֆուտբոլից հետո
--------------

2011 թվականին Էմանուել Պետին դարձել է այդ տարի Փարիզում տեղի ունեցած Ֆուտբոլի անօթևանների աշխարհի գավաթի դեսպան, 2016 թվականի մայիսից UFX.com կայքում սկսել է համագործակցել է առցանց բրոքերի հետ։

Անձնական կյանք
--------------

### Ընտանիք

Էմանուել Պետին ամուսնացած է եղել ֆրանսիացի դերասանուհի Ագաթա դե լա Ֆոնտենի հետ։ Այդ ամուսնությունից նրանց դուստր է ծնվել՝ Զոյան։ Երկրորդ անգամ Պետին ամուսնացել է Մարիա Սերվելոյի հետ և նրանց 2007 թվականին դուստր է ծնվել՝ Վիոլետը։

Էմանուելն ուներ ֆուտբոլիստ եղբայր՝ Օլիվյեն, որը մահացել է 1988 թվականին խաղի ժամանակ։ Էմանուլը ծանր է տարել եղբոր մահը.։

Նվաճումներ
----------

### Ակումբային

### «Մոնակո»

* Ֆրանսիայի չեմպիոն (1996/97)
* Ֆրանսիայի Գավաթակիր (1990/91)
* Ֆրանսիայի գավաթի եզրափակչի մասնակից (1988/89, 1991/92)
* Գավաթակիրների գավաթի եզրափակչի մասնակից (1991/92)

### Արսենալ

Անգլիայի Չեմպիոն (1997/98)
Անգլիայի գավաթակիր (1997/98)
ՈՒԵՖԱ-ի գավաթի եզրափակչի մասնակից (1999/2000)

### Ազգային հավաքականում

* 1998 թվականի ֆուտբոլի աշխարհի չեմպիոն
* 1998 թվականի ֆուտբոլի Եվրոպայի չեմպիոն

### Անձնական

* Եվրոպայի երրորդ խաղացող՝ ըստ ֆրանսիական «Onze d'Or» ամսագրի (1998)
* Պրոֆեսիոնալ ֆուտբոլի ասոցացիայի վարկածով ընդգրկվել է «Տարվա թիմում» (1998/99)
* Պատվո լեգեոնի շքանշանակիր (1998)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  GeneaStar
4. ↑  Bland, Gareth (2015 թ․ հուլիսի 28). «The story of France's failure at World Cup 2002». *These Football Times*. Արխիվացված է օրիգինալից 2017 թ․ հունիսի 19-ին.
5. ↑  «Petit calls time on his career». *The Guardian*. 2005 թ․ հունվարի 21. Վերցված է 2014 թ․ օգոստոսի 6-ին.
6. ↑  «Petit career ended by knee injury». BBC Sport. 2005 թ․ հունվարի 21. Վերցված է 2014 թ․ օգոստոսի 6-ին.
7. ↑  «Injury forces Petit to retire». *The Daily Telegraph*. 2005 թ․ հունվարի 21. Վերցված է 2014 թ․ օգոստոսի 6-ին.
8. ↑  «Archived copy». Արխիվացված է օրիգինալից 2015 թ․ փետրվարի 17-ին. Վերցված է 2015 թ․ փետրվարի 19-ին.`{{cite web}}`: CS1 սպաս․ արխիվը պատճենվել է որպես վերնագիր (link)
9. ↑  «Emmanuel Petit tells of world of swinging...». *The Daily Telegraph*. 2008 թ․ հունիսի 12. Արխիվացված է օրիգինալից 2008 թ․ հուլիսի 5-ին. Վերցված է 2010 թ․ օգոստոսի 11-ին.
10. ↑  www.telegraph.co.uk – "Moment of quiet reflection for Arsenal's flexible friend
11. ↑  «Moment of quiet reflection for Arsenal's flexible friend». Արխիվացված օրիգինալից 2008 թ․ դեկտեմբերի 1-ին. Վերցված է 2022 թ․ մարտի 29-ին.

Արտաքին հղումներ
----------------

* Emmanuel Petit – FIFA competition record (archived) Edit this at Wikidata
* Homeless World Cup Ambassador Profile
* EMMANUEL PETIT

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմանուել Պետի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · CUP2002.RU · ESPNFC.com · eu-football.info (խաղացող) · FootballDatabase.eu · Fussballdaten.de · Kicker.de · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՖԻՖԱ · AlloCiné · AlloCiné · Discogs · Internet Movie Database · MusicBrainz |
|  |
| Բառարաններ և հանրագիտարաններ | Munzinger · Universalis |
|  |
| 

|  Չափորոշչային վերահսկողություն |
| --- |
|  |
| BNF: 140261554 · GND: 1192861507 · GTAA: 141488 · ISNI: 0000000400340849 · NLP: a0000003353488 · SUDOC: 127462465 · VIAF: 302621202 · WorldCat VIAF: 302621202 |

 |

 |